  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Глазкарысь ёроскуспо эмъюртын Сэро (сосудистой) центр усьтозы. Али сое интыяны висъетъёсты тупатъяны кутскизы. Со сярысь элькунысь тазалыкез утёнъя министерстволэн пресс-службаез ивортӥз. Глазкарысь центр Удмуртиын куинетӥез луоз, со уйпал ёросъёсын улӥсьёсты кутоз. « Центрез усьтэм бере, острой коронарной синдромен яке йырвимтӥ вир ветлон сӧриськемен пациентъёслы араз сюрслэсь трос операция лэсьтылыны быгатомы » Василий Ремняков, Глазовысь ёроскуспо эмъюртысь валтӥсь емчи Выль ангиограф эмъяськонние оштолэзьлэн шораз вуыны кулэ. Со туала аппарат рентген тылсиянэн (излучениен) вирсэръёсты но сюлэм пушез адӟыны луонлык сётоз. Сэро центр лицензи но лезет басьтэм бере ужазэ кутскоз. Центрын ужась ӧнерчиос В. А. Алмазов нимо йӧскалык эм эскеронъя центрын дышетскозы но квалификацизэз ӝутозы. Тодэ вайытом, 2022-тӥ ар пумын Глазкарысь ёроскуспо эмъяськонние 87 миллион манет тыр 15 огмет (единица) выль тӥрлык вуиз. Тегъёс: Тазалык эмъяськонниос Глазкар Удмуртия  